《送汤子才如吴下》
宋代·晁公溯

俶装理蜀柁。长啸下吴天。
摩挲乌牛石，三系春江船。
结绶昨去国，力田未逢年。
初看飞舄来，皆谓令尹贤。
再看泥轼归，日谒刺史前。
抱才宜为邦，郁抑顾莫宣。
遇合会有时，此行定腾骞。
圣人坐斋居，群公拱御筵。
召见渤海龚，拜谢胪句传。
归乘厩吏车，五马应翩翩。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。